**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**DIRECȚIA TEHNICĂ**

**Nr. 29830/1357/DT/13.06.2025**

**Iniţiator, p.PRIMAR**

**Viceprimar**

**Kovacs Mihaly Levente**

**REFERAT DE APROBARE**

privind aprobarea Proiectului Tehnic și a indicatorilor tehnico-economici aferenţi obiectivului de investiţii

**„Reabilitare infrastructură rutieră pe coridorul: cartier Tudor Vladimirescu – cartier 22**

**Decembrie 1989, deservit de transportul public”-TRONSONUL 1,** faza PT

Prin HCL nr.260/19 noiembrie 2024 a fost aprobat Proiectul tehnic si indicatorii tehnico economici aferenti obiectivului de investitii pentru proiectul integrat **„Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public” propus a se realiza** pe traseul: limita administrativă a municipiului Târgu Mureș cu localitatea Corunca - Bulevardul 1 Decembrie 1918 – Piața Victoriei - Piața Trandafirilor - str.Revoluției - str.Republicii – strada 22 Decembrie 1989 - limita administrativă a municipiului Târgu Mureș cu localitatea Sângeorgiu de Mureș.

Proiectul a fost împărțit pe 4 tronsoane pentru posibilitatea depunerii la finanțare pe mai multe priorități de investiții și în funcție de alocările financiare disponibile.

Astfel, **pentru Tronsonul 1** al proiectului , a fost depusă Cererea de finanțare prin Programul Regiunea Centru 2021-2027 ,Prioritatea de investiții nr. 4 - O Regiune cu mobilitate urbană durabilă, acțiunea 4.1-Dezvoltarea mobilității urbane în Municipiile Regiunii Centru. Acest tronson este cuprins între intersecția B-dul 1 Dec.1918 cu str.Înfrățirii/Pandurilor și intersecția B-dul 1 Dec.1918 cu str.Gh.Doja.

Tronsonul 1 propune realizarea unui culoar de mobilitate integrat dedicat transportului public de călători și deplasări nemotorizate (piste velo și infrastructura pietonală).Tronsonul realizează legătura dintre două cartiere urbane cu densitate ridicată și zona centrală istorică.

Conform Memoriului Tehnic realizat de proiectant Fip Consulting SRL,

**Caracteristicile tehnice și parametrii specifici obiectivului de investiții pentru tronsonul 1 sunt:**

Amplasamentul obiectivului de investiții este un traseu în lungime de 2,073 km, format din strada Bulevardul 1 Decembrie 1918, între B.dul Pandurilor și strada Gheorghe Doja.

Traseul se suprapune peste traseul drumului național DN13 venind dinspre Sighișoara spre Reghin.

**Prin proiect se propune a se realiza următoarele :**

Realizarea unor culoare dedicate transportul public de călători, piste de biciclete /

infrastructura pietonală, pe traseul delimitat de Bulevardul Pandurilor și intersecția Bulevardul1 Decembrie cu strada Gheorghe Doja;

Reabilitarea infrastructurii rutiere, prin separarea benzilor pentru autoturisme de benzile destinate transportului public de călători, reabilitarea Podului peste pârâul Pocloș (B-dul 1Decembrie 1918);

Instituirea/amenajarea de puncte / stații bike-sharing pentru închiriere biciclete pe traseul propus;

Achiziționarea de biciclete / biciclete electrice;

Plantarea de arbori și arbuști de-a lungul traseului propus, refacerea zonelor verzi adiacente;

Relocarea anumitor stalpi de iluminat;

Reabilitare rețele edilitare de apă și canalizare pe traseul propus;

Mobilier urban: bănci, coșuri de gunoi, etc., inclusiv relocarea anumitor copertine de

adapostire a calatorilor în statiile de autobuz;

Proiectul se află în etapa de contractare, etapă finală în procesul de evaluare. Prin clarificările transmise de către experții evaluatori din partea ADR PR Centru, se solicită conform prevederilor Ghidul Solicitantului, inclusiv transmiterea unei Hotarari de aprobare a indicatorilor tehnico-economici la faza PT individual pentru tronsonul care face obiectul Cererii de finanșare , în acest caz tronsonul 1

Mentionam faptul ca, Studiul de fezabilitate aferent acestei investitii a fost aprobat anterior în Consiliul Local, prin HCL 345 din 17 octombrie 2023 iar prin prin HCL nr.260/19 noiembrie 2024 a fost aprobat Proiectul tehnic si indicatorii tehnico economici aferenti obiectivului de investitii pentru întregul proiect.

**Obiectivul general al proiectului / Scopul proiectului**

* Obiectivul general al proiectului vizează dezvoltarea mobilității urbane durabile în Municipiul Târgu Mureș, prin încurajarea utilizării mijloacelor de transport în comun și promovarea transportului alternativ și nepoluant în oraș.

**Obiective specifice ale proiectului**

* Realizarea unor culoare dedicate transportului public de călători, piste de biciclete și infrastructură pietonală.
* Reabilitarea infrastructurii rutiere, prin separarea benzilor pentru autoturisme de benzile dedicate transportului public de călători
* Construirea unui sistem de bike-sharing

**Rezultatele așteptate:**

* Aliniamente de arbori și arbuști plantați = 185 buc. arbori noi

plantati, 2.214,23 ml aliniament de spatiu verde

* Sisteme de închiriere de biciclete electrice („e-bike-sharing”/”ebike

rental”) extinse (nr.) = 1 sistem

* Stații de transport public construite/modernizate (nr.) = 4
* Lungimea pistelor/traseelor pentru biciclete construite

/modernizate/extinse (km) = 4,146

* Lungimea benzilor separate pentru mijloacele de transport

public construite (km) = 3,898

* Creșterea estimată a numărului de persoane care utilizează

pistele pentru biciclete construite (nr. persoane) = 20.441

* Creșterea estimată a numărului de pasageri transportați în

cadrul sistemelor de transport public de călători (nr. pasageri) =15.688

* Lungimea/suprafața traseelor/zonelor pietonale construite

/modernizate/extinse (mp) = 16.052

* Activitati de cooperare transnationala = 1

**Valoarea totală a investitiei aferentă proiectului este de 70.796.144,75 (lei fara TVA) respectiv 84.145.131,28 lei ( inclusiv TVA),**

**din care C+M -48.938.257,02 (lei fara TVA) respectiv 58.236.525,84 lei (inclusiv TVA).**

Durata de realizare a investiției este de **30 luni.**

Având în vedere cele prezentate, propunem spre aprobarea Consiliului Local al Municipiului Târgu Mureş, a Proiectului Tehnic și a indicatorilor tehnico-economici pentru obiectivul de investiţii **„Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”-TRONSONUL 1 ,** faza PT

**Direcția tehnică DPFIRURPL**

**Director ex. Director ex.**

**ing. Racz Lucian Costașuc Irma**

**Sef Serviciu SPFI**

**Dana Ijac**

**Aviz favorabil Aviz favorabil**

**Direcția Arhitect Sef Directia Economica**

**Arh.Miheț Daniela Florina Dir. Fodor Anca**

**ROMÂNIA Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

**Iniţiator, p.PRIMAR**

**Viceprimar**

**Kovacs Mihaly Levente**

**H O T Ă R Â R E A nr. \_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_ 2025

privind aprobarea Proiectului Tehnic și a indicatorilor tehnico-economici aferenţi obiectivului de investiţii

**„Reabilitare infrastructură rutieră pe coridorul: cartier Tudor Vladimirescu – cartier 22**

**Decembrie 1989, deservit de transportul public”-TRONSONUL 1,** faza PT

***Consiliul Local al Municipiului*** ***T******ârgu Mureş, întrunit în şedinţă extraordinară de lucru,***

**Având în vedere:**

1. referatul de aprobare nr. **29830/1357/DT/13.06.2025,** inițiat de Primar prin Direcţia Tehnică si Serviciul proiecte cu Finanțare Internațională privind privind aprobarea Proiectului Tehnic și a indicatorilor tehnico-economici aferenţi obiectivului de investiţii **„Reabilitare infrastructură rutieră pe coridorul: cartier Tudor Vladimirescu – cartier 22Decembrie 1989, deservit de transportul public”-TRONSONUL 1,** faza PT
2. **În conformitate cu prevederile:**

* **HCL 345 din 17 octombrie 2023** privind aprobarea Studiului de fezabilitate și indicatorii tehnico–economici pentru obiectivul „Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”, cod SMIS 143410-scenariul 3
* **HCL 260 din 19 noiembrie 2024** privind aprobarea Proiectului tehnic și a indicatorilor tehnico–economici pentru obiectivul „Reabilitare infrastructură rutieră pe coridorul: cartier Tudor Vladimirescu – cartier 22 Decembrie 1989, deservit de transportul public”, faza PT
* **Programul PR Centru 2021-2027,** Prioritatea de investiții nr 4
* **HG nr. 907/2016** privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
* Art. 44, alin. (4) al Legii nr. 273/2006 privind finanţele publice locale, cu modificările şi completările ulterioare;
* Art.129 alin. (1), alin. (2) lit. „b”, alin. (4) lit. „d”, art. 139 alin. (1) OUG nr. 57/05.07.2019 privind Codul administrativ, cu modificările şi completările ulterioare.

**H o t ă r ă ş t e :**

**Art.1.** Se aprobă Proiectul Tehnic și indicatorii tehnico-economici aferenţi obiectivului de investiţii **„Reabilitare infrastructură rutieră pe coridorul: cartier Tudor Vladimirescu – cartier 22**

**Decembrie 1989, deservit de transportul public”-TRONSON 1,** faza PT**,**  după cum urmează:

**Valoarea totală a investitiei** aferentă Tronsonului 1 este de 70.796.144,75 lei (fara TVA) respectiv 84.145.131,28 lei ( inclusiv TVA), din care:

**Valoarea lucrărilor de construcții-montaj**, C+M - 48.938.257,02 lei (fara TVA), respectiv 58.236.525,84 lei (inclusiv TVA).

, conform Anexa-Descrierea sumară a investiției și a Devizului general , care fac parte integrantă din prezenta hotărâre

**Art. 2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Tehnică, Direcția Arhitect Sef, Direcția Proiecte cu Finanțare Internațională, Resurse Umane, Relații cu Publicul și Logistică și Direcţia Economică.

**Art. 3.** În conformitate cu prevederile art. 252, alin. 1, lit. c şi ale art. 255 din O.U.G. nr. 57/2019 privind Codul Administrativ precum şi ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4.** Prezenta hotărâre se comunică către Direcţia Tehnică, Direcția Arhitect Sef, Direcția Proiecte cu Finanțare Internațională, Resurse Umane, Relații cu Publicul și Logistică și Direcţia Economică

**Viză de legalitate:**

Secretarul General al Municipiului Târgu Mureş

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**